Mariano Rajoy

Mariano Rajoy Brey es un conservativ politico de Hispania. Il nascet li 27-im de marte 1955 in Santiago de Compostela e esset inter desde li 21-im de decembre 2011 e li 1-im de junio 2018 prim-ministre de Hispania. Rajoy es li presidente del conservativ Popul Partise.

Personal e professional vive
Mariano Rajoy studiat jurisprudentie in Santiago de Compostela. Il finit su studie in li annu 1977 e comensat laborar in li administration quam functionario.

Desde li annu 1996 il es maritat con Elvira Fernández Balboa e li cuple have du filios Mariano e Juan.

Political cariera
 1981 Mariano Rajoy devenit membre del Popul Hispania ex quel origina li Popul Partise.
 1983 Rajoy es electet quam membre del consilie municipal del cité Pontevedra.
 1986 Rajoy devenit presidente del parlament del Provincia Pontevedra.
 1989 Rajoy es electet in li parlament de Hispania por li Popul Hispania.
 1996-1999 Ministre por li public administration in li guvernament de José María Aznar.
 1999-2001 Ministre por education e cultura in li guvernament de José María Aznar.
 2000-2003 Unesim vice-prim-ministre de Hispania.
 2001-2004 Ministre por internu aferes in li guvernament de José María Aznar.
 2002-2003 Portparol del guvernament de José María Aznar.
 2003-2004 General-secretario del Popul Partise.
 2004 Pos li defete del Popul Partise in li electiones Rajoy es electet li 16-im de octobre 2004 quam presidente del Popul Partise quam successor de José María Aznar.
 2004-2011 Rajoy ductet li oposition in li hispan parlament.
 2011-2018 Rajoy esset prim-ministre de Hispania. Li 1-im de junio 2018 li parlament dismisset Rajoy pro su participation in coruption.

Politica
Rajoy fa un politica de sparniage por combatter contra li econimic crise de Hispania. Mariano Rajoy es strictmen contra un plebiscite de índependentie del autonom provincia Catalunya. Il usat mem violentie li pacific e democratic movement del índependentie de Catalania. Rajoy ne havet li vole de combatter coruption in su propri partise.

Categorie:Politicos de Hispania